คือประจําเดือนไม่มาหลายเดือนค่ะ ไปตรวจก้ไม่พบว่าท้อง เลยใช้แฟนไปซื้อยาคุม แต่แฟนไปซื้อยี่ห้อที่ไม่เคยกิน 28เม็ด วันที่4ธันวาที่ผ่านมาประจําเดือนก้มา 7วัน แล้วพอมาวันนี้ ประจําเดือนมาอีกค่ะ มาแบบนิดเดียวสีเข้มๆ แล้วก้หยุดไปอยากทราบว่ามันเป็นอะไรคะ
สวัสดีค่ะ การมีเลือดออกระหว่างการกินยาคุมกำเนิด อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุหากมีเลือดออกมาอีก และควรแจ้งแพทย์ด้วยว่าก่อนหน้านั้นประจำเดือนไม่มาหลายเดือนค่ะ